title: Decizia Comisiei din 7 aprilie 2006 privind reutilizarea informațiilor Comisiei

text:
Anunţ juridic important

|

32006D0291

Official Journal L 107 , 20/04/2006 P. 0038 - 0041

		20060407Decizia Comisieidin 7 aprilie 2006privind reutilizarea informațiilor Comisiei(2006/291/CE, Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 218 alineatul (2),având în vedere Tratatul de instituire a Comunității Europene a Energiei Atomice, în special articolul 131,având în vedere Tratatul privind Uniunea Europeană, în special articolul 28 alineatul (1) și articolul 41 alineatul (1),întrucât:(1) Noile tehnologii ale informațiilor și comunicațiilor au creat posibilități fără precedent de agregare și combinare a conținutului provenind din surse diferite.(2) Informațiile provenind din sectorul public reprezintă o resursă neexploatată care poate deveni bază pentru noile produse și servicii cu valoare adăugată ale societății informaționale. Comisia a subliniat potențialul economic al informațiilor care provin din sectorul public în Comunicarea din 23.10.2001 [1]"eEuropa 2002: Crearea unui cadru UE pentru exploatarea informațiilor care provin din sectorul public".(3) Comisia și celelalte instituții dețin ele însele numeroase documente de toate tipurile, care pot fi reutilizate în cadrul produselor și serviciilor informaționale cu valoare adăugată și care sunt în măsură să furnizeze un conținut util de resurse pentru societăți și cetățeni deopotrivă.(4) Dreptul de a avea acces la documentele Comisiei este reglementat de Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei [2].(5) Directiva 2003/98/CE a Parlamentului European și a Consiliului [3] stabilește norme minime privind reutilizarea informațiilor provenind din sectorul public în întreaga Uniune Europeană. În considerentele sale, aceasta încurajează statele membre să depășească aceste norme minime și să adopte politici deschise în materie de date, permițând o utilizare largă a documentelor deținute de organismele aparținând sectorului public.(6) În comunicarea sa "eEuropa 2002: Crearea unui cadru UE pentru exploatarea informațiilor care provin din sectorul public", Comisia a anunțat o actualizare a politicilor privind reutilizarea informațiilor aparținând instituțiilor EU. În acest sens au fost luate câteva măsuri pozitive, cum este noua politică Eurostat privind difuzarea de informații și deplasarea către un portal Eurlex accesibil în mod gratuit.(7) Noua inițiativă a Comisiei "i2010 – o societate informațională europeană pentru dezvoltare și ocupare a forței de muncă" urmărește, printre altele, să faciliteze crearea și punerea în circulație a conținutului european. Ca parte a i2010, prezenta decizie determină condițiile privind reutilizarea documentelor Comisiei, în vederea atingerii unei reutilizări extinse.(8) O politică deschisă de reutilizare la nivelul Comisiei susține o nouă activitate economică, conduce la o utilizare și la o răspândire de mai largă amploare a informațiilor comunitare, consolidează imaginea de deschidere și transparență a instituțiilor și evită încărcarea administrativă inutilă pentru utilizatori și serviciile Comisiei.(9) Această decizie ar trebui pusă în aplicare în acord deplin cu principiile referitoare la protecția datelor cu caracter personal în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date [4].(10) Prezenta decizie nu ar trebui să se aplice documentelor pentru care Comisia nu este în măsură să aprobe reutilizarea, de exemplu ținând seama de drepturile de proprietate intelectuală ale terților sau în cazul în care documentele au fost primite de la alte instituții,DECIDE:Articolul 1ObiectPrezenta decizie determină condițiile privind reutilizarea documentelor deținute de Comisie sau în numele acesteia de Oficiul pentru Publicații Oficiale ale Comunităților Europene (Oficiul pentru Publicații), cu scopul de a facilita o reutilizare mai largă a informațiilor, întărind imaginea de deschidere și transparență a Comisiei și evitând încărcarea administrativă inutilă pentru reutilizatori și serviciile Comisiei, deopotrivă.Articolul 2Domeniul de aplicare(1) Prezenta decizie se aplică documentelor publice elaborate de Comisie sau de entități publice și private în numele acesteia:(a) care au fost publicate de Comisie sau de Oficiul pentru Publicații în numele acesteia, prin intermediul publicațiilor, website-urilor sau al altor instrumente de difuzare sau(b) care nu au fost publicate din motive economice sau din alte rațiuni practice, cum sunt studii, rapoarte sau alte date.(2) Prezenta decizie nu se aplică:(a) programelor de calculator sau documentelor reglementate de drepturile de proprietate industrială, precum brevete, mărci comerciale, desene, sigle sau denumiri înregistrate;(b) documentelor pentru care Comisia nu este în măsură să aprobe reutilizarea ținând cont de drepturile de proprietate intelectuală ale terților;(c) rezultatelor cercetărilor efectuate de către Centrul comun de cercetare;(d) documentelor accesibile uneia dintre părți în baza unor norme specifice care reglementează accesul privilegiat la documente.(3) Prezenta decizie este pusă în aplicare ținând seama pe deplin de normele de protecție a persoanelor fizice privind prelucrarea datelor cu caracter personal și, în special, de Regulamentul (CE) nr. 45/2001.(4) Prezenta decizie nu aduce atingere și nu afectează în niciun fel Regulamentul (CE) nr. 1049/2001.Articolul 3DefinițiiÎn sensul prezentei decizii, se aplică următoarele definiții:1. "document" înseamnă:(a) orice conținut, indiferent de suportul pe care se află (pe hârtie, în format electronic sau sub formă de înregistrare audio, vizuală sau audiovizuală);(b) oricare parte a unui astfel de conținut;2. "reutilizare" înseamnă utilizarea documentelor de către persoane fizice sau entități juridice, în scopuri comerciale sau nu, altele decât scopul inițial pentru care au fost produse documentele. Schimbul de documente între Comisie și alte organisme aparținând sectorului public, care folosesc aceste documente numai în scopul îndeplinirii misiunii lor publice nu constituie reutilizare;3. "date cu caracter personal" înseamnă datele definite la articolul 2 litera (a) din Regulamentul (CE) nr. 45/2001.Articolul 4Principiu generalSub rezerva restricțiilor prevăzute la articolul 2 alineatele (2) și (3), toate documentele sunt reutilizabile în scopuri comerciale sau nu, în conformitate cu condițiile stabilite mai jos. În cazul în care este posibil, documentele sunt puse la dispoziție prin mijloace electronice.Articolul 5Prelucrarea cererilor de reutilizare(1) Pentru a limita necesitatea depunerii de cereri individuale de reutilizare, serviciile Comisiei indică, după caz, dacă documentele sunt reutilizabile (de exemplu, prin anunțuri generale postate pe paginile de Internet).(2) O cerere de reutilizare a unui document este tratată cu promptitudine. Se trimite solicitantului o confirmare de primire. În termen de 15 zile lucrătoare de la data înregistrării cererii, serviciul Comisiei sau Oficiul pentru Publicații permite reutilizarea documentului solicitat și, după caz, furnizează o copie a documentului sau precizează în scris motivele pentru care cererea a fost în totalitate sau parțial refuzată.(3) În cazuri excepționale, de exemplu, în eventualitatea unei cereri referitoare la un document foarte lung sau la un număr foarte mare de documente sau în cazul în care cererea trebuie tradusă, termenul limită prevăzut la alineatul (2) poate fi extins cu 15 zile lucrătoare, cu condiția ca solicitantul să fie anunțat în prealabil și să i se ofere motive detaliate.(4) În cazul unui refuz, serviciul Comisiei sau Oficiul pentru Publicații informează solicitantul asupra dreptului său de a deschide o acțiune la Tribunalul de Primă Instanță al Comunităților Europene sau de a depune o reclamație la Ombudsmanul European, în condițiile stabilite la articolele 230 și 195 din Tratatul CE sau articolul 146 și articolul 107 litera (d) din Tratatul Euratom.(5) În cazul în care un refuz se bazează pe articolul 2 alineatul (2) litera (b) din prezenta decizie, răspunsul către solicitant conține o trimitere la persoana fizică sau juridică titulară de drepturi, atunci când aceasta este cunoscută, ori, în mod alternativ, la licențiatorul de la care Comisia a obținut materialul relevant, în cazul în care acesta este cunoscut.Articolul 6Formate disponibileDocumentele sunt puse la dispoziție în orice format sau versiune lingvistică existente, prin mijloace electronice în cazul în care acest lucru este posibil și oportun.Aceasta nu implică nici o obligație de creare, adaptare sau actualizare a documentelor pentru a respecta cererea și nici vreo obligație de a furniza extrase din documente în situația în care aceasta implică eforturi disproporționate, care depășesc o simplă operațiune.De asemenea, prezenta decizie nu creează Comisiei nici o obligație de a traduce documentele solicitate în nici o altă versiune lingvistică decât cele deja disponibile la momentul depunerii cererii.În baza prezentei decizii, Comisiei sau Oficiului pentru Publicații nu i se poate solicita să continue producția anumitor tipuri de documente sau să le păstreze într-un format anume în vederea reutilizării unor astfel de documente de către o persoană fizică sau juridică.Articolul 7Principii care reglementează tarifarea(1) Reutilizarea documentelor este, în principiu, gratuită.(2) În cazuri specifice, costurile marginale suportate pentru reproducerea și difuzarea documentelor pot fi recuperate.(3) În situațiile în care Comisia decide adaptarea unui document pentru a răspunde unei anumite cereri, costurile necesitate de adaptare pot fi recuperate de la solicitant. Evaluarea necesității de recuperare a acestor costuri ține cont de eforturile necesare pentru adaptare, precum și potențialele avantaje pe care reutilizarea le aduce Comunităților, de exemplu, în ceea ce privește răspândirea informațiilor privind funcționarea Comunităților sau în ceea ce privește imaginea instituției în lume.Articolul 8Transparența(1) Orice condiții și tarife standard aplicabile reutilizării documentelor se stabilesc în prealabil și se publică, prin mijloace electronice, atunci când este posibil și oportun.(2) Căutarea documentelor este facilitată prin măsuri practice, precum liste de indexare a principalelor documente disponibile pentru reutilizare.Articolul 9LicențeleReutilizarea documentelor poate fi permisă fără condiții sau condițiile pot fi impuse, după caz, printr-o licență sau printr-o clauză de denunțare a răspunderii. Condițiile tipice de reutilizare includ obligațiile reutilizatorului de a lua la cunoștință de sursa documentelor, de a nu denatura sensul inițial sau mesajul documentelor și nu includ răspunderea Comisiei pentru nici o consecință care decurge din procesul de reutilizare. Condițiile nu este necesar să restricționeze, în mod inutil, posibilitățile de reutilizare.Articolul 10Nediscriminarea și interdicția acordurilor exclusive(1) Nici o condiție aplicabilă în vederea reutilizării documentelor nu este necesar să fie discriminatorie pentru categoriile comparabile ale reutilizării.(2) Reutilizarea documentelor este necesar să fie deschisă tuturor potențialilor participanți de pe piață. Nu se acordă drepturi exclusive.(3) Cu toate acestea, în cazul în care este necesar un drept de exclusivitate pentru furnizarea unui serviciu în interes public, temeinicia motivelor pentru acordarea unui astfel de drept exclusiv este supusă unei revizii regulate și, în orice caz, este revizuită după trei ani. Orice acord exclusiv este transparent și făcut public.Articolul 11Punerea în aplicareÎn conformitate cu articolul 14 din regulamentul de procedură al Comisiei, competența de a decide în numele Comisiei cu privire la cererile de reutilizare este delegată directorilor generali și șefilor de serviciu. Aceștia iau măsurile necesare pentru a se asigura că procedurile în raport cu documentele pentru care sunt responsabili respectă cerințele prezentei decizii. În acest sens, ei desemnează un funcționar care să analizeze cererile de reutilizare și care să coordoneze răspunsul directorului general sau al serviciului.Articolul 12ReexaminareaPrezenta decizie este reexaminată după trei ani de la intrarea în vigoare. Reexaminarea analizează, în special, posibila aplicare a prezentei decizii în cazul rezultatelor cercetării efectuate de către Centrul comun de cercetare.Articolul 13Intrarea în vigoarePrezenta decizie intră în vigoare la data publicării în Jurnalul Oficial al Uniunii Europene.Adoptată la Bruxelles, 7 aprilie 2006.Pentru ComisieViviane RedingMembru al Comisiei[1] COM(2001) 607 final.[2] JO L 145, 31.5.2001, p. 43.[3] JO L 345, 31.12.2003, p. 90.[4] JO L 8, 12.1.2001, p. 1.--------------------------------------------------


title: Decizia 2008/613/PESC a Consiliului din 24 iulie 2008 de punere în aplicare a Poziției comune 2004/694/PESC privind noi măsuri în sprijinul punerii în aplicare efective a mandatului Tribunalului Penal Internațional pentru fosta Iugoslavie (TPII)

text:
               25.7.2008

               RO

               Jurnalul Oficial al Uniunii Europene

               L 197/63

      DECIZIA 2008/613/PESC A CONSILIULUI

   din 24 iulie 2008
   de punere în aplicare a Poziției comune 2004/694/PESC privind noi măsuri în sprijinul punerii în aplicare efective a mandatului Tribunalului Penal Internațional pentru fosta Iugoslavie (TPII)
   CONSILIUL UNIUNII EUROPENE,
   având în vedere Poziția comună 2004/694/PESC (1), în special articolul 2 corobcu articolul 23 alineatul (2) a doua liniuță din Tratatul privind Uniunea Europeană,
   întrucât:

               (1)

               În conformitate cu Poziția comună 2004/694/PESC, Consiliul a adoptat măsuri în vederea înghețării tuturor fondurilor și resurselor economice aparținând persoanelor fizice enumerate în anexa la respectiva poziție comună, care fuseseră puse sub acuzare de către TPII.

               (2)

               Ca urmare a transferului dlui Stojan ZUPLJANIN în custodia TPII la 21 iunie 2008, numele acestuia ar trebui eliminat de pe listă.

               (3)

               Este prin urmare necesară adaptarea corespunzătoare a listei prevăzute în anexa la Poziția comună 2004/694/PESC,

         DECIDE:
   Articolul 1
   Anexa la Poziția comună 2004/694/PESC se înlocuiește cu anexa la prezenta decizie.
   Articolul 2
   Prezenta decizie produce efecte de la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 24 iulie 2008.

            Pentru Consiliu

            Președintele

         B. HORTEFEUX

      (1)  JO L 315, 14.10.2004, p. 52. Poziție comună modificată prin Decizia 2007/449/PESC (JO L 169, 29.6.2007, p. 75) și extinsă prin Poziția comună 2007/635/PESC (JO L 256, 2.10.2007, p. 30).

      ANEXĂ
      Lista persoanelor menționate la articolul 1

                  Persoană

                  Motiv

                  1.

                  Numele: HADZIC Goran (sex masculin)
                  Data nașterii: 7.9.1958
                  Locul nașterii: Vinkovci, Croația
                  Resortisant al Serbiei

                  Pus sub acuzare de către TPII și aflat încă în libertate
                  Act de acuzare: 4 iunie 2004
                  Cauza nr.: IT-04-75

                  2.

                  Numele: KARADZIC Radovan (sex masculin)
                  Data nașterii: 19.6.1945
                  Locul nașterii: Petnjica, localitatea Savnik, Muntenegru
                  Resortisant al Bosniei și Herțegovinei

                  Pus sub acuzare de către TPII și aflat încă în libertate
                  Act de acuzare inițial: 25 iulie 1995; al doilea act de acuzare: 16 noiembrie 1995; act de acuzare modificat: 31 mai 2000
                  Cauza nr.: IT-95-5/18

                  3.

                  Numele: MLADIC Ratko (sex masculin)
                  Data nașterii: 12.3.1948
                  Locul nașterii: Bozanovici, localitatea Kalinovik, Bosnia și Herțegovina
                  Resortisant al Bosniei și Herțegovinei

                  Pus sub acuzare de către TPII și aflat încă în libertate
                  Act de acuzare inițial: 25 iulie 1995; al doilea act de acuzare: 16 noiembrie 1995; act de acuzare modificat: 8 noiembrie 2002
                  Cauza nr.: IT-95-5/18


title: 2014/452/UE: Decizia Consiliului din 8 iulie 2014 privind poziția care urmează să fie adoptată, în numele Uniunii Europene, în cadrul Comitetului mixt al SEE referitoare la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

text:
               12.7.2014

               RO

               Jurnalul Oficial al Uniunii Europene

               L 205/15

         DECIZIA CONSILIULUI
   din 8 iulie 2014
   privind poziția care urmează să fie adoptată, în numele Uniunii Europene, în cadrul Comitetului mixt al SEE referitoare la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

      (2014/452/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 19 alineatul (2), articolul 21 alineatul (2), articolele 114, 168, 169 și 197 coroborate cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

               (3)

               Protocolul 31 la Acordul privind SEE conține dispoziții și măsuri privind cooperarea în domenii specifice în afara celor patru libertăți.

               (4)

               Este oportună extinderea cooperării dintre părțile contractante la Acordul privind SEE pentru a include Regulamentul (UE) nr. 1381/2013 al Parlamentului European și al Consiliului (3).

               (5)

               Prin urmare, Protocolul 31 la Acordul privind SEE ar trebui modificat în consecință pentru ca această cooperare extinsă să poată fi realizată de la 1 ianuarie 2014.

               (6)

               Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii Europene, în cadrul Comitetului mixt al SEE referitoare la modificarea propusă a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 8 iulie 2014.

            Pentru Consiliu

            Președintele

         P. C. PADOAN

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  Regulamentul (UE) nr. 1381/2013 al Parlamentului European și al Consiliului din 17 decembrie 2013 de instituire a programului „Drepturi, egalitate și cetățenie” pentru perioada 2014-2020 (JO L 354, 28.12.2013, p. 62).

      PROIECT
      DECIZIA NR. …/2014 A COMITETULUI MIXT AL SEE
      din
      de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolele 86 și 98,
      întrucât:

                  (1)

                  Este oportună extinderea cooperării dintre părțile contractante la Acordul privind SEE pentru a include Regulamentul (UE) nr. 1381/2013 al Parlamentului European și al Consiliului din 17 decembrie 2013 de instituire a programului „Drepturi, egalitate și cetățenie” pentru perioada 2014-2020 (1).

                  (2)

                  Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2014,

            ADOPTĂ PREZENTA DECIZIE:
      Articolul 1
      Articolul 5 din Protocolul 31 se modifică după cum urmează:

                  1.

                  La alineatul (5), după cuvintele „la programul menționat la a treisprezecea liniuță începând cu 1 ianuarie 2012” se introduc cuvintele „la programul menționat la a paisprezecea liniuță începând cu 1 ianuarie 2014”.

                  2.

                  La alineatul (8) se adaugă următoarea liniuță:

                              „—

                                 32013 R 1381: Regulamentul (UE) nr. 1381/2013 al Parlamentului European și al Consiliului din 17 decembrie 2013 de instituire a programului «Drepturi, egalitate și cetățenie» pentru perioada 2014-2020 (JO L 354, 28.12.2013, p. 62).
                              Liechtensteinul participă numai la activitățile care pot decurge din liniile bugetare 33 01 04 01, Cheltuieli de sprijin pentru programul «Drepturi și cetățenie», și 33 02 02, Promovarea nediscriminării și a egalității.
                              Norvegia este exceptată de la participarea și de la contribuția financiară la acest program.”

            Articolul 2
      Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE (2).
      Se aplică de la 1 ianuarie 2014.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii

               Comitetului mixt al SEE

         (1)  JO L 354, 28.12.2013, p. 62.

         (2)  [Nu au fost semnalate obligații constituționale.] [Au fost semnalate obligații constituționale.]


Anunţ juridic important

|

32005D0876

Official Journal L 322 , 09/12/2005 P. 0033 - 0037 Official Journal L 175 , 29/06/2006 P. 0125 - 0129

		20051121Decizia 2005/876/JAI a Consiliuluidin 21 noiembrie 2005privind schimbul de informații extrase din cazierul judiciarCONSILIUL UNIUNII EUROPENE,având în vedere Tratatul privind Uniunea Europeană și, în special, articolul 31 și articolul 34 alineatul (2) litera (c) ale acestuia,având în vedere propunerea Comisiei [1],având în vedere avizul Parlamentului European [2],întrucât:(1) În conformitate cu articolul 29 din Tratatul privind Uniunea Europeană, Uniunea Europeană și-a stabilit obiectivul de a asigura cetățenilor un nivel ridicat de siguranță într-un spațiu de libertate, securitate și justiție. Obiectivul respectiv presupune schimbul de informații privind condamnările penale privind persoanele care au reședința pe teritoriul statelor membre între autoritățile competente ale statelor membre.(2) La 29 noiembrie 2000, în conformitate cu concluziile Consiliului European de la Tampere din 15 și 16 octombrie 1999, Consiliul a adoptat un program de măsuri privind punerea în aplicare a principiului recunoașterii reciproce a hotărârilor în materie penală [3]. Prezenta decizie contribuie la atingerea obiectivelor prevăzute de măsura 3 din programul respectiv, care propune stabilirea unui formular-tip asemănător celui întocmit pentru organismele Schengen, tradus în toate limbile oficiale ale Uniunii, pentru cererile referitoare la antecedentele penale.(3) Articolele 13 și 22 din Convenția europeană privind asistența judiciară în materie penală din 20 aprilie 1959 [4] prevăd pentru transmiterea între statele părți a informațiilor referitoare la condamnări existența unor mecanisme a căror lentoare nu le permite totuși să facă față cerințelor de cooperare judiciară într-un spațiu cum este Uniunea Europeană.(4) Raportul final privind primul exercițiu de evaluare consacrat asistenței judiciare în materie penală [5] a invitat statele membre să simplifice procedurile de transfer al documentelor între state utilizând, după caz, formulare-tip pentru a facilita asistența judiciară.(5) La 25 martie 2004, Consiliul European a însărcinat Consiliul să aibă în vedere măsuri în domeniul schimbului de informații cu privire la condamnările pentru infracțiuni de terorism, precum și înființarea unui registru european al condamnărilor și interdicțiilor, iar Comisia, în comunicarea sa privind acțiunile care trebuie întreprinse pentru combaterea terorismului și altor forme grave de criminalitate, în special în vederea îmbunătățirii schimburilor de informații, a accentuat importanța existenței unui mecanism eficient de transmitere a informațiilor referitoare la condamnări și interdicții.(6) Prezenta decizie respectă principiul subsidiarității menționat la articolul 2 din Tratatul privind Uniunea Europeană și la articolul 5 din Tratatul de instituire a Comunității Europene, deoarece îmbunătățirea mecanismelor de transmitere între statele membre a informațiilor referitoare la condamnări nu poate fi efectuată în mod corespunzător de către statele membre în mod unilateral, ci presupune o acțiune concertată la nivelul Uniunii Europene. În conformitate cu principiul proporționalității prevăzut la articolul 5, prezenta decizie nu depășește ceea ce este necesar pentru atingerea obiectivului respectiv.(7) Îmbunătățirea mecanismelor de transmitere a informațiilor referitoare la condamnări presupune ca, pe de o parte, condamnările pronunțate într-un stat membru împotriva resortisanților unui alt stat membru să fie aduse la cunoștința acestuia din urmă cât mai curând posibil și, pe de altă parte, ca fiecare stat membru să poată obține de la celelalte state membre într-un termen foarte scurt informațiile extrase din cazierul judiciar de care are nevoie.(8) Prezenta decizie completează și facilitează mecanismele existente de transmitere a informațiilor referitoare la condamnări care se întemeiază pe convențiile în vigoare. În special, dispozițiile referitoare la cererile de informații extrase din cazierul judiciar nu se substituie posibilității de care dispun autoritățile judiciare, în conformitate cu articolul 6 alineatul (1) din Convenția privind asistența judiciară în materie penală între statele membre ale Uniunii Europene instituită prin actul Consiliului din 29 mai 2000 [6], de a-și transmite direct una alteia informațiile referitoare la cazierele judiciare. Cu toate acestea, prezenta decizie recunoaște un drept special al autorității centrale a unui stat membru de a adresa o cerere de informații extrase din cazierul judiciar autorității centrale a unui alt stat membru, în condițiile stabilite de dreptul intern.(9) Datele cu caracter personal prelucrate în temeiul prezentei decizii vor fi protejate în conformitate cu principiile prevăzute de Convenția pentru protecția persoanelor privind prelucrarea automată a datelor cu caracter personal a Consiliului Europei din 28 ianuarie 1981.(10) În conformitate cu Recomandarea nr. R (84) 10 a Consiliului Europei privind cazierul judiciar și reabilitarea persoanelor condamnate, instituirea cazierului judiciar urmărește în principal să informeze autoritățile responsabile din sistemul de justiție penală cu privire la antecedentele unui justițiabil în vederea ușurării individualizării deciziei care urmează a fi luată. Întrucât orice altă întrebuințare a cazierului judiciar care ar putea compromite șansele de reintegrare socială a unei persoane condamnate trebuie să fie limitată în cea mai mare măsura posibilă, utilizarea informațiilor transmise în aplicarea prezentei decizii în alte scopuri decât în cadrul procedurilor penale poate fi limitată în conformitate cu legislația națională a statului solicitat și a statului solicitant.(11) Prezenta decizie respectă drepturile fundamentale și principiile recunoscute prin articolul 6 din Tratatul privind Uniunea Europeană și reluate în Carta drepturilor fundamentale a Uniunii Europene.(12) Prezenta decizie nu are ca efect obligarea statelor membre să înregistreze în cazierul lor judiciar alte condamnări sau informații în materie penală decât cele pe care sunt obligate să le înregistreze în conformitate cu dreptul intern.(13) Prezenta decizie nu se aplică transmiterii hotărârilor judecătorești sau copiilor acestora,DECIDE:Articolul 1Autoritatea centrală(1) În sensul articolelor 2 și 3, fiecare stat membru desemnează o autoritate centrală. Cu toate acestea, în ceea ce privește transmiterea de informații în temeiul articolului 2 și răspunsul la cereri în temeiul articolului 3, statele membre pot desemna una sau mai multe autorități centrale.(2) Fiecare stat membru informează Secretariatul General al Consiliului și Comisia cu privire la autoritatea desemnată în conformitate cu alineatul (1). Secretariatul General al Consiliului comunică statelor membre și Eurojust aceste informații.Articolul 2Informații transmise din proprie inițiativă privind condamnărileFiecare autoritate centrală comunică, fără întârziere, autorităților centrale ale celorlalte state membre condamnările și măsurile ulterioare privind resortisanții statelor membre respective, înregistrate în cazierul judiciar. În cazul în care persoana în cauză este resortisant al două sau mai multe state membre, informațiile sunt transmise fiecăruia dintre statele membre respective, cu excepția cazului în care persoana respectivă este resortisant al statului membru pe teritoriul căruia a fost condamnat.Articolul 3Solicitarea de informații privind condamnările(1) În cazul în care se solicită informații din cazierul judiciar național al unui stat membru, autoritatea centrală poate, în conformitate cu dreptul intern, să trimită autorității centrale a altui stat membru o cerere de extrase din cazierul judiciar și de informații referitoare la acesta din urmă. Toate cererile de informații se trimit pe baza formularului de cerere prevăzut în anexă.În cazul în care o persoană solicită informații privind propriul cazier judiciar, autoritatea centrală a statului membru în care se introduce cererea poate, în conformitate cu dreptul intern, să adreseze autorității centrale a altui stat membru o cerere de extrase din cazierul judiciar și de informații referitoare la acesta din urmă, în cazul în care persoana în cauză este sau a fost rezident sau resortisant al statului membru solicitant sau al statului membru solicitat.(2) Răspunsul se transmite de îndată și, în orice caz, în termen de cel mult 10 zile lucrătoare de la primirea cererii, în condițiile prevăzute de actele cu putere de lege, normele administrative sau practica națională, de către autoritatea centrală a statului membru solicitat autorității centrale a statului membru solicitant pe baza formularului prevăzut în anexă. Răspunsul include informațiile primite în conformitate cu articolul 2 și înregistrate în cazierul judiciar al statului membru solicitat.În cazul în care cererea se introduce în numele persoanei în cauză, în conformitate cu alineatul (1) al doilea paragraf, termenul menționat la prezentul alineat primul paragraf nu poate depăși 20 de zile lucrătoare de la data primirii cererii.(3) În cazul în care statul membru solicitat are nevoie de informații suplimentare pentru identificarea persoanei la care se referă cererea, acesta consultă de îndată statul membru solicitant în vederea transmiterii unui răspuns în termen de 10 zile lucrătoare de la primirea informațiilor suplimentare solicitate.(4) Răspunsul este însoțit de o evidență a condamnărilor, în condițiile prevăzute de dreptul intern.(5) Cererile, răspunsurile și alte informații relevante pot fi comunicate prin orice mijloace în măsură să producă un document scris și în condiții care permit statului membru destinatar să le stabilească autenticitatea.Articolul 4Condiții de utilizare a datelor cu caracter personal(1) Datele cu caracter personal comunicate în temeiul articolului 3 în scopul unei proceduri penale pot fi utilizate de statul membru solicitant numai în scopul procedurii penale pentru care au fost solicitate, în conofrmitate cu indicațiile menționate în formularul prevăzut în anexă.(2) Datele cu caracter personal transmise în conformitate cu articolul 3 pentru alte scopuri decât o procedură penală pot fi utilizate de statul membru solicitant, în conformitate cu legislația națională, numai în scopul pentru care au fost solicitate și în limitele precizate în formular de statul membru solicitat.(3) Prezentul articol nu se aplică datelor cu caracter personal obținute de un stat membru în temeiul prezentei decizii și originare din respectivul stat membru.Articolul 5LimbileFormularul transmis de către statul membru solicitant statului membru solicitat este redactat în limba oficială sau în una dintre limbile oficiale ale acestuia din urmă. Statul membru solicitat răspunde fie în una dintre limbile sale oficiale, fie în altă limbă asupra căreia convin ambele state membre. Orice stat membru poate, la data adoptării prezentei decizii sau ulterior, să indice, într-o declarație adresată Secretariatului General al Consiliului, limba sau limbile oficiale ale instituțiilor Comunităților Europene pe care le acceptă. Secretariatul General al Consiliului comunică statelor membre informațiile respective.Articolul 6Conexiunile cu alte instrumente juridice(1) În ceea ce privește statele membre, prezenta decizie completează și facilitează punerea în aplicare a dispozițiilor articolelor 13 și 22 din Convenția europeană privind asistența judiciară în materie penală din 20 aprilie 1959, a protocoalelor sale adiționale din 17 martie 1978 [7] și 8 noiembrie 2001 [8], precum și a Convenției privind asistența judiciară în materie penală între statele membre ale Uniunii Europene din 29 mai 2000 [9] și a protocolului din 16 octombrie 2001 [10].(2) În sensul prezentei decizii, statele membre renunță la dreptul de a invoca între acestea rezervele prevăzute la articolul 13 din Convenția europeană privind asistența judiciară în materie penală din 20 aprilie 1959. Prezenta decizie nu aduce atingere rezervelor prevăzute la articolul 22 din respectiva convenție. Rezervele respective pot fi invocate în conformitate cu articolul 2 din prezenta decizie.(3) Prezenta decizie nu aduce atingere punerii în aplicare a unor dispoziții mai favorabile din acordurile bilaterale sau multilaterale dintre statele membre.Articolul 7Punere în aplicareStatele membre pun în aplicare prezenta decizie cât mai curând posibil și, în orice caz, până la 21 mai 2006.Articolul 8AplicarePrezenta decizie produce efecte de la data publicării în Jurnalul Oficial al Uniunii Europene.Adoptată la Bruxelles, 21 noiembrie 2005.Pentru ConsiliuPreședinteleJ. Straw[1] JO C 322, 29.12.2004, p. 9.[2] Nepublicată încă în Jurnalul Oficial.[3] JO C 12, 15.1.2001, p. 10.[4] Consiliul Europei, Seria de Tratate Europene, nr. 30.[5] JO C 216, 1.8.2001, p. 14.[6] JO C 197, 12.7.2000, p. 1.[7] Consiliul Europei, Seria de Tratate Europene, nr. 99.[8] Consiliul Europei, Seria de Tratate Europene, nr. 182.[9] JO C 197, 12.7.2000, p. 3.[10] JO C 326, 21.11.2001, p. 1.--------------------------------------------------20051121ANEXĂFormular menționat la articolele 3, 4 și 5 din Decizia 2005/876/JAI a Consiliului din 21 noiembrie 2005 privind schimbul de informații extrase din cazierul judiciar+++++ TIFF ++++++++++ TIFF +++++--------------------------------------------------